[{"text_idx": "#000000", "text": "Primavera Sound jaialdiko kronikak Boligrafo Gorrian"}, {"text_idx": "#000001", "text": "Iazko Primavera Sound jaialdiko irudi bat; 2011koa... kolosala izango da!"}, {"text_idx": "#000004", "text": "Enpresa pribatu batek bultzatu eta ordainduriko kultura hedatzen eh...\nSan Miguel, Gaztea eta BBKlive... salba gaitzazue!"}, {"text_idx": "#000006", "text": "Gaztea, publikoa da? Ostia! Eta non hartu daiteke parte? Ala publikoa diozu, denon diruarekin ordainduta?\nEztabaida sahiesten ari zara. BBK-k BBKlive antolatzen duenean... bankeroek kulturarekiko duten grinak mugiarazten dutela \u201cizerdi asko botata\u201d lortu duten dirutzaren zati txiki bat inbertitzera? Uhmmmm... zeinen azkar ahazten ditugun bestelako eremuetan defenditzen ditugun baloreak, gure talde kuttuna omen dena ikusteko aukera dagoenean."}, {"text_idx": "#000010", "text": "Ados. Trollak badira. Baina trollaren egiak berdin balio du (bankeroarenak baino gehiago, DJ.A.). \u201cHori jeloskor zaudelako diozu\u201d esaten dizunak ere badaki aipatutakoak agian errealitatea pizten duela. Esateko intentzioak gutxienekoa behar luke.\nBeraz, ados AntiPastis-ek nahastu du publikoa eta pribatuaren kontua. Baina uste dut zioena ulergarria zela ez? Eta nik neuk ere eskertuko nuke irakurketa ekonomiko bat (Diagonal edo LMD edo Viento Sur edo enparauetan ekonomista edo antropologo batek egina) kapitalismo kulturalaren fenomeno hauei buruz -makrojaialdiak alegia, Fusion eta EHZ dakidala salbu.\nEdozein kasutan AntiPastis-en gaizki-ulertua beste bat da, ene uste apalean. Produktu kultural baten alde ezberdinak azter daitezke eta ez zertan denak aldi berean. Shakirarenean esan nuen, errepika dezadan: azter daiteke produktuaren ideologia (Gorka Bereziartuak orduan egin zuena kolonbiarrarekin), kontu ekonomikoa (nork dirua, zenbat, katxeak, langile bakoitzak, ze interesekin) eta azter daiteke -tamalez gutxien egiten dena- musika (akorde segidak, soinu moetak, dinamika, esaldikera, hitzak-musika uztarketa etabar). Gero egin daiteke bereziki RockDeleuzek egiten duen kronika edo deskribapen kostunbrista aproximatiboa (musikaren hezkuntzarik gabe Cortazarren Rayuelan jazzarekin nola).\nUste dut denak direla interesgarri bakoitza berean, nik ere uste dut 90 minutuko showarengatik 20.000 euroko katxea duen rock talde bat -antropologikoki- putakumeengandik gertuago dagoela musikariengandik baino, baina sekulako musika egin dezake, eta musikaz ari bagara euroak eztabaidatik at. Hori bai musutruk egin dezake talde batek, taldekide guztiak herriginztak 40 ordu astean sartu baina kakamusika egiten badute (adibideak eta kontu teknikoak nahi badituzue challenge accepted) kaka egiten dute.\nHalere, eta AntiPastis-i azken arrazoi-ematea oraingoz, egia da irakurketa soilik ideologikoa egitea (produktuarena) agian ez dela nahikoa eta ekonomikoarekin uztartzea hobe dela, ze jakin badakigu \u201ciraultza\u201dren alde txikomalote-arena egiten zenbat 20.000 euroko izar eta lider dagoen eszenarioetan.\nHalere Shakira indiea -o\u2019 wha\u2019ever- baina soinu-produktu okerragoa dela demostratzeko eremua musikarena da, ez da ez ideologia ez ekonomiarena ez eta irudi-deskribapenarena.\n(esan dudan guztia \u201cene uste apalean\u201d formularekin jokatu, milesker)"}]